

 Gradsko vijeće

KLASA:944-01/18-01/08

URBROJ:2186/18-02/1-19-22

Ludbreg, 06. prosinca 2019. g.

Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst, 12/18, 55/18-pročišćeni tekst i 40/19), Gradsko vijeće Grada Ludbrega, na 17. sjednici održanoj 06. prosinca 2019. g., donosi sljedeću

# O D L U K U

**I.**

 **Prihvaća se zahtjev t.d. BOMARK PAK d.o.o.**, Varaždin, Ivana Severa 15, OIB:86546227340, **da se u pogledu svih nekretnina iz Rješenja** Gradskog vijeća Grada Ludbrega, od 14.10.2019. (KLASA: 944-01/18-01/08, URBROJ: 2186/18-03/1-19-16) kojim je prihvaćena ponuda t.d. BOMARK PAK d.o.o., za kupnju nekretnina iz Rješenja, **odobri njihovo stjecanje bez ugovaranja i upisa zabrane opterećenja nekretnina u zemljišnim knjigama, bez ugovaranja ugovorne kazne zbog neispunjenja u iznosu od 20% od ukupne cijene zemljišta i bez obveze zabrane otuđenja nekretnina i prava prvokupa u korist Grada Ludbrega**.

 Predmetni zahtjev je prihvatljiv s obzirom na pojašnjenje podnositelja zahtjeva da mu je potrebno omogućiti odgovarajuće financiranje izgradnje solarne elektrane, kao i iz razloga što ispunjenje najvećeg dijela obveza podnositelja zahtjeva u zadanim rokovima u velikoj mjeri ovisi o vanjskim čimbenicima i okolnostima na koje podnositelj zahtjeva ne može utjecati. Također, predmetni zahtjev je prihvatljiv zbog činjenice da je podnositelj zahtjeva već uplatio Gradu Ludbregu cijeli dužni iznos ponuđene kupoprodajne cijene od 7.451.700,00 kn, na način da je predmetnu obvezu ispunio dana 11.11.2019., uplativši 5.216.190,00 kn te ranije uplativši Gradu Ludbregu jamčevinu za ozbiljnost ponude u iznosu od 745.170,00 kn, dakle ukupno 5.961.360,00 kn, što predstavlja 80% od iznosa ponuđene kupoprodajne cijene, budući da je koristio poticajnu mjeru umanjenja kupoprodajne cijene od 20% za planirano je zapošljavanje 6 novih radnika s područja Grada Ludbrega.

**II.**

 **Ne prihvaća se zahtjev t.d. BOMARK PAK d.o.o., da se u pogledu nekretnina opisanih u točki I. ove Odluke, odobri njihovo stjecanje bez ugovaranja obveze ishođenje pravomoćnog akta za građenje**, jer nije prihvatljiva kupoprodaja bez ugovaranja obveze ishođenja pravomoćnog akta za građenje u roku od 1 (jedne) godine od dana sklapanja kupoprodajnog ugovora, a time i bez obveze da se u daljnjem roku od 2 (dvije) godine od dana pravomoćnosti akta o građenju izgradi planirana solarna elektrana, s obzirom da je podnositelj zahtjeva koristio poticajnu mjeru umanjenja kupoprodajne cijene za 20%, tj. kupoprodajna cijena bila je umanjena za 1.490.340,00 kn, uz uvjet da kupac zaposli 6 novih radnika s područja Grada Ludbrega, što je isti dužan dokazati u roku od 6 (šest) mjeseci od isteka roka za izgradnju solarne elektrane.

**II.**

Ova Odluka stupa na snagu danom donošenja.

 **Predsjednik**

 **Gradskog vijeća**

 Antun Šimić